ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 4/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan tänään opetustani Daavidista.
Aiheesta on saatavissa upouusi kirja. Lisäksi meillä on työkirja, -
CD:itä, DVD:itä ja muuta aineistoa. Olemme jo käsitelleet paljon asioita.
Tämä on vasta sarjan neljäs osa, mutta olen jo sanonut Daavidista -
monia asioita, joita useimmat eivät ole tulleet ajatelleeksi.
Jos sinulta on jäänyt jokin jakso väliin, kannattaa hankkia kirja.
Olemme päässeet 1. Samuelin kirjan lukuun 17, -
jossa Daavid taisteli Goljatia vastaan. Goljat oli filistealainen jättiläinen.
Hänen pituutensa on annettu kyynäröinä ja vaaksoina.
Tutkijat ovat eri mieltä siitä, kuinka pitkä hän todella oli, -
mutta useimpien mielestä hän oli ainakin 2,9 metriä pitkä.
Jotkut puhuvat jopa 3,9 metristä. Toiset taas eivät pidä Raamattua -
luotettavana lähteenä tällaisissa asioissa, mutta olen itse nähnyt -
Dallasin alueella miehen, jota kutsuttiin Corn King -jättiläiseksi.
Hän mainosti tuota firmaa ja oli 2,9 metriä pitkä.
Seisoin hänen vieressään. Hänen jalkansa olivat jättimäiset, -
ja silmäni olivat hänen vyönsolkensa kohdalla.
Olin nyrkkeilyottelussa ja istuin ylimmän rivin halvimmilla paikoilla.
Näin tuon kaljun miehen kehän vieressä ja ihmettelin, -
miksi hän seisoi koko ottelun ajan, kunnes hän nousi tauon alussa ylös.
Hän oli istunut koko ajan. Hän oli vain niin paljon muita pidempi.
Kiirehdin hänen luokseen, jotta voisin nähdä hänet läheltä.
Nähtyäni lähes kolmimetrisen miehen pystyn helposti uskomaan, -
että Goljat oli juuri niin pitkä kuin Raamattu sanoo hänen olleen.
Goljatin peitsikin oli pidempi kuin hänen aseenkantajansa, -
joka kantoi sitä. Niin suuri hän oli.
Goljatin mitat on kerrottu 1. Samuelin kirjan luvussa 17, -
samoin se, millainen hänen peitsensä oli. 1. Sam. 17:8 -
"Hän astui esiin ja huusi Israelin taisteluriveille sanoen: -
'Miksi te lähditte sotaan ja asetuitte sotarintaan? Minä olen filistealainen, -
ja te olette Saulin palvelijoita; -
valitkaa joukostanne mies, joka tulee tänne minun luokseni.
Jos hän kykenee taistelemaan minua vastaan ja surmaa minut, -
niin me olemme teidän palvelijanne; mutta jos minä voitan ja surmaan -
hänet, niin te olette meidän palvelijamme ja palvelette meitä.'"
Jae 10 "'Minä olen tänä päivänä häväissyt Israelin taistelurivit.
Antakaa tänne mies, niin me taistelemme keskenämme.'
Kun Saul ja koko Israel kuuli nämä filistealaisen puheet, -
valtasi heidät kauhu, ja he pelkäsivät suuresti."
Joka aamu, kun he valmistautuivat taisteluun, Goljat esitti haasteensa -
häpäisten Israelin armeijan ja Jumalan, ja israelilaiset hajaantuivat.
Daavidin isä Iisai käski hänen viedä ruokaa veljilleen, -
jotka olivat mukana taistelussa.
Siellä oli Daavidin vanhin veli Eliab sekä kaksi muuta veljeä.
Daavidin piti lisäksi viedä juustoja heidän osastonsa komentajalle -
ja selvittää samalla, miten veljet voivat.
Tuohon aikaan ei ollut uutislähetyksiä eikä puhelimia, -
joten isä halusi, että Daavid ottaisi asiasta selvää.
Jae 20 "Varhain seuraavana aamuna Daavid jätti lampaat vartijan haltuun, -
otti kantamuksensa ja lähti matkalle, niinkuin Iisai oli häntä käskenyt.
Kun hän tuli leiriin, lähti sotaväki taistelurintaan ja nosti sotahuudon.
Ja Israel ja filistealaiset asettuivat sotarintaan toisiansa vastaan.
Niin Daavid heitti tavarat selästänsä kuormaston vartijalle ja riensi -
sotarintaan; ja sinne tultuaan hän tervehti veljiänsä.
Kun hän puhutteli heitä, niin katso, kaksintaistelija, Goljat niminen -
filistealainen, kotoisin Gatista, tuli filistealaisten taisteluriveistä -
ja puhui niinkuin ennenkin; ja Daavid kuuli sen."
Hän siis esitti taisteluhaasteensa ja pilkkasi Jumalaa ja Israelin armeijaa.
Jae 24 "Ja kun israelilaiset näkivät tuon miehen, pakenivat he häntä -
kaikki ja pelkäsivät suuresti. Ja Israelin miehet sanoivat: -
'Katsokaa miestä, joka tuolla tulee! Hän tulee häpäisemään Israelia.
Mutta sen miehen, joka surmaa hänet, kuningas tekee hyvin rikkaaksi -
ja antaa hänelle tyttärensä ja tekee hänen isänsä perheen -
veroista vapaaksi Israelissa.' Niin Daavid sanoi miehille, -
jotka seisoivat siinä hänen kanssaan: 'Mitä saa se mies, -
joka surmaa tuon filistealaisen ja poistaa häväistyksen Israelista?
Sillä mikä tuo ympärileikkaamaton filistealainen on häpäisemään -
elävän Jumalan taistelurivejä?'" Daavid oli voideltu kuninkaaksi, -
mutta ihmiset eivät tienneet sitä eivätkä olisi osanneet aavistaa sitä.
Goljatia pelkäsivät karskit sotilaatkin, mutta sitten tuli kaunis nuorukainen, -
jossa oli Jumalan Henki, ja kysyi: "Mikä tuo ympärileikkaamaton -
filistealainen on häpäisemään elävän Jumalan taistelurivejä?"
Monet teistä tietävät, miten kertomus jatkuu. Daavid tappoi Goljatin.
On joitakin asioita, joiden ansiosta Daavid pystyi tekemään sen.
Kaikki niistä eivät ole kovin ilmeisiä, joten ne on osattava nähdä.
Nämä Daavidin sanat ovat yksi asia, joka erotti hänet muista: -
"mikä tuo ympärileikkaamaton filistealainen...?"
Ympärileikkaus oli liiton merkki. Daavid siis tarkoitti: -
"Mikä tämä mies, jolla ei ole liittoa, on häpäisemään meidät, joilla se on?"
Kaikki Israelin sotilaat olivat juutalaisia ja ympärileikattuja.
Heillä kaikilla oli liiton merkki, mutta he eivät käsitelleet ongelmaansa, -
jonka nimi oli Goljat, Jumalan liiton, Sanan ja lupausten valossa.
He katsoivat asioita vain fyysisen todellisuuden kannalta.
Tämä Daavidin elämästä oppimani asia siunaa minua valtavasti.
Jakeen 1. Sam. 16:12 perusteella Daavid oli pienempi ja kauniimpi -
kuin kukaan muu paikalla olleista, muuthan olivat karskeja sotilaita, -
mutta hän katsoi asioita Jumalan Sanan lupausten kautta.
Ne perustuivat Jumalan liittoon, eivät siihen, miltä asiat näyttivät.
Meillä on Jumalan kanssa liitto, jonka mukaan Hän siunaa meitä -
kaikessa, mihin ryhdymme. Samoin lainaamme monille kansoille, -
mutta meidän ei tarvitse lainaa ottaa, 5. Moos. 28:13.
Meidän ei tarvitse olla kenellekään velkaa, ja Jeesus tuli köyhäksi, -
jotta me rikastuisimme Hänen köyhyydestään, 2. Kor. 8:9
Lisäksi Hän toivoo, että menestymme kaikessa ja pysymme terveenä.
Liitossamme on vaikka kuinka paljon lupauksia menestyksestä, -
mutta kun viimeisin "suuri lama" iski, monet tavalliset kristityt -
kuuntelivat uutisia ja muiden ihmisten puheita, -
alkoivat suunnitella tappiota ja toimivat pelossa uskon sijaan.
Sen takia monet ihmiset ovat jo vuosia olleet vaikeuksissa -
aivan syyttä suotta. Meillä on paljon lupauksia menestyksestä.
Ps. 35:27 "Ylistetty olkoon Herra, joka tahtoo palvelijansa parasta".
Voimme katsoa asioita Jumalan Sanan ja liiton näkökulmasta.
Jos teemme niin silloin, kun muut myyvät paniikissa tavaraa halvalla, -
meillä on hyvä tilaisuus taistella näitä asioita vastaan ja voittaa ne.
Olen kertonut ennenkin, että kun viimeisin lama iski vuonna 2009, -
Herra puhui minulle Woodland Parkin rakennusten rakentamisesta.
Jo tontin ostaminen ja infrastruktuuri maksoivat 32 miljoonaa dollaria.
Rakentaminen maksoi 20 miljoonaa lisää. Kaikki tapahtui laman aikana, -
jolloin muut seurakunnat säästivät, lomauttivat ja suunnittelivat tappiota.
Me taas aloitimme historiamme suurimman laajennusprojektin.
Niiden kahden miljoonan lisäksi, jotka tarvitsemme kuukausittain laskuihin, -
käytimme rakentamiseen 32 miljoonaa ja maksoimme sen velatkin pois.
Miksi? Liiton vuoksi. Daavid puhuu juuri tästä liitosta.
Goljatilla ei ollut liittoa eikä oikeutta tehdä sitä, mitä hän teki.
Daavid ei katsonut miehen pituutta eikä sitä, että tämän peitsikin -
oli pidempi kuin Daavid itse. Hän ei välittänyt Goljatin aseista, -
vaan katsoi tätä kaikkea liiton näkökulmasta käsin.
Raamatussa sanotaan monesti, ettei kukaan kestäisi Israelin edessä -
koko sen elinaikana, vaan se tuhoaisi heidät, 5. Moos. 7:24; Joos. 1:5
Goljatkin oli vain mies. Hän oli iso mies, mutta mies kuitenkin.
Nuo sanat koskivat häntäkin, ja Daavid katsoi häntä liiton kautta.
Jos haluat voittaa elämässäsi olevat ongelmat, -
elämäsi tulee pohjautua Jumalan Sanaan ja lupauksiin, -
ei siihen, mitä uutisissa, lehdissä ja internetissä sanotaan.
Se on helpommin sanottu kuin tehty. Pidän kuulemma melua tyhjästä, -
mutta tämä on tärkeää. Meille syötetään valheita ja propagandaa.
Meille sanotaan, ettemme voi menestyä tiettynä aikana, -
että sairautemme on parantumaton tai ettemme voi voittaa ongelmia, -
mutta ne ovat valheita. Ne ovat totta, jos emme ota Jumalaa mukaan, -
mutta Jumala on olemassa ja Hänen Sanansa on totta.
Jos meillä on Jumalan liitto, meidän ei tulisi kuunnella valheita.
Jokainen näistä juutalaisista olisi voinut tehdä sen, mitä Daavid teki, -
mutta he eivät tehneet. He keskittyivät siihen, miltä asiat näyttivät, -
eivätkä Jumalan Sanaan. Siksi he pelkäsivät. Tämä on tärkeää.
Useimmat meistä haluaisivat tappaa jättiläisensä.
Olisi hienoa voida sanoa, että on voittanut ongelmansa, -
mutta vain harvat käyttävät aikaa Jumalan Sanan ja liiton tutkiskeluun.
He haluavat liiton tulokset, mutteivät ole valmiit panostamaan siihen.
He katsovat mieluummin tv:tä kuin lukevat Jumalan Sanaa.
Ei se niin toimi. Jos haluat Daavidin voitot, tarvitset hänen asenteensa.
Sinun on oltava Sanan ja liiton ihminen, joka elää sen mukaan, -
mitä Sana sanoo, ei sen mukaan, mitä lääkäri tai asianajaja sanoo.
Sinun tulee arvioida kaikkea sen pohjalta, mitä Jumalan Sana sanoo.
Se sanoo: "Mutta minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa." Fil. 4:19.
Se ei sano, ettei tämä pätisi laman tai lomautuksen aikana.
Se ei perustu minkään maan talouteen, vaan se on lupaus.
Sana sanoo, että Jumala tulee täyttämään tarpeesi.
Sanotko Sanan pohjalta: "Tämä on ympärileikkaamaton ongelma, -
sillä ei ole liittoa, vaan minulla on. Jumala on minun puolellani, ei sen."
Jos lähestyt ongelmiasi näin, kukistat ne niin kuin Daavid kukisti Goljatin.
Daavid siis puhui näin, ja hänen veljensä kuuli sen.
1. Sam. 17:28 "Mutta kun hänen vanhin veljensä Eliab kuuli -
hänen puhuvan miesten kanssa, vihastui Eliab Daavidiin ja sanoi: -
'Miksi sinä olet tullut tänne, ja kenelle olet jättänyt sen -
pienen lammaslauman siellä erämaassa?
Minä tunnen sinun julkeutesi ja pahan sisusi; -
sinä olet tullut tänne katsomaan sotaa.'"
Eliab alkoi arvostella veljeään ja syytti tätä väärin perustein siitä, -
että tämä oli laiminlyönyt tehtävänsä paimenena ja tullut katsomaan sotaa.
Mehän luimme aiemmin, että Iisai käski Daavidin viedä veljille ruokaa -
ja selvittää, kuinka he voivat. Arvostelu oli siis täysin perusteetonta.
Eliab sanoi: "Minä tunnen sinun julkeutesi ja pahan sisusi".
Hän syytti Daavidia ylimielisyydestä, vaikka tämä vain totteli isäänsä.
Hän mustamaalasi Daavidin luonnetta. Tiedättekö miksi?
Eliab oli yksi Israelin sotilaista, mutta pelkäsi Goljatia ja piiloutui.
Hänen olisi pitänyt taistella vihollista vastaan, mutta sen sijaan hän pakeni.
Sitten tämä pikkuveli tuli paikalle ja toimi niin kuin Eliabin itsensä -
olisi pitänyt toimia.
Kun ihmiset reagoivat puheisiisi noin, heidän omatuntonsa soimaa heitä.
Heillä on silloin kaksi vaihtoehtoa. He voivat joko nöyrtyä -
ja myöntää, että olet oikeassa, mihin vain harvat pystyvät, -
tai he voivat hyökätä sinua vastaan. Näin useimmat toimivat.
Jos he pystyvät esittämään sinut huonossa valossa, -
teoillasi ja puheillasi ei ole väliä, ja he voivat jättää sen huomiotta.
Olen kuullut, että oikeuden- käynnissä O. J. Simpsonia vastaan -
oli mukana todistaja, Mark Fuhrman, joka tunsi Simpsonin -
ja olisi voinut esittää raskauttavan todistuksen tätä vastaan.
Se olisi voinut kääntää valamiehistön mielipiteen Simpsonia vastaan.
Tällä todistajalla oli kuitenkin paljon ongelmia, -
ja hänen rehellisyytensä kyseenalaistettiin.
Hyökkäämällä todistajaa vastaan puolustus sai aikaan sen, -
että Fuhrmanin todistusta ei otettu oikeudenkäynnissä huomioon.
Jotain vastaavaa tapahtuu, kun alat puhua Jumalan Sanaa.
Ihmiset kokevat syyllisyyttä. Heidän on joko tehtävä parannus -
tai alettava mustamaalata sinua, minkä he useimmiten tekevätkin.
Se, että sinua arvostellaan, kun alat puhua siitä, -
että tulet menestymään lama-aikana, välttymään flunssalta syksyllä -
tai että uskot asioiden järjestyvän, koska uskot Jumalan liittoon, -
ihmiset, joita sanasi koskettavat, hyökkäävät usein kimppuusi -
ja yrittävät saattaa sinut huonoon valoon. Jos otat sen näin, -
se on oikeastaan kohteliaisuus, osoitus siitä, että osuit maaliin.
Olen sanonut usein, että kestän sen, että minua vainotaan, -
mutten sitä, ettei minua huomata.
Jos minua vainotaan, se tarkoittaa, että puheeni koskettavat ihmisiä -
ja että he yrittävät torjua minut, ettei heidän tarvitsisi muuttua.
Jos he eivät kiinnitä minuun huomiota, en ole puhunut Jumalan voimassa.
Se koira älähtää, johon kalikka kalahtaa.
Jos todella toimit Jumalan Sanan mukaan, jotkut vaivautuvat.
He joko nöyrtyvät tekemään paran- nuksen tai hyökkäävät kimppuusi.
Uskon, että Eliabin voimakas reaktio veljeään vastaan johtuu myös siitä, -
mitä tapahtui jakeessa 1. Sam. 16:6.
"Kun he sitten tulivat ja hän näki Eliabin, ajatteli hän: -
'Varmaan on nyt tässä Herran edessä hänen voideltunsa'."
Kun profeetta Samuel tuli voitelemaan uutta kuningasta, -
hän ajatteli Eliabin olevan oikea mies, koska tämä oli pisin ja vahvin.
Hän ajatteli, että varmasti Herran voideltu oli nyt hänen edessään.
En tiedä, sanoiko hän tuon asian vai ei, mutta kehonkielikin kertoo paljon.
Uskon, että kun hän näki Eliabin ja ajatteli tämän olevan se oikea, -
hän jollakin tavalla välitti Eliabille tuon ajatuksen -
ennen kuin Jumala ehti korjata häntä ja sanoa, -
ettei Hän nähnyt asioita niin kuin ihmiset näkivät.
Eliabissa heräsi toivo, joka sitten murskattiin, -
kun Jumala torjuikin hänet ja hyväksyi sen sijaan hänen nuorimman veljensä.
Uskon, että Eliab oli yksinkertaisesti kateellinen Daavidille.
Snl. 13:10 "Ylpeys tuottaa pelkkää toraa..."
Uskon, että tämä torailu johtui siitä, että Eliab oli kateellinen.
Siinä oli kyse pelkästä ylpeydestä.
Eliab sivuutettiin, kun taas Daavidia suosittiin.
Voimme oppia näistä jakeista vielä muutakin.
Joskus oma perheemme hyökkää meitä vastaan.
Tavallaan ymmärrän sen, koska he muistavat, kun olit lapsi.
He muistavat, kuinka kuljit vaipoissa ja nenäsi valui. He tietävät virheesi.
Läheisten voi olla vaikea nähdä sinua Jumalan miehenä tai naisena, -
koska he muistavat kaikki ongelmasi, joita sinulla on ikinä ollut.
Täysin tuntemattoman ihmisen, joka on nähnyt sinut vain vahvana -
Jumalan voitelussa, voi olla helpompi arvioida, millainen olet nyt.
Silloin tulee toimia samoin kuin Daavid. Hän ei puolustellut itseään.
Hänhän olisi voinut väittää vastaan ja sanoa, että hänen isänsä -
oli lähettänyt hänet sinne. Kyse ei ollut ylpeydestä tai pahasta sisusta.
Hän vain totteli isänsä käskyjä. Lisäksi hän puhui Jumalan Sanaa.
Toimimalla näin hän olisi voinut voittaa riidan, mutta hävinnyt sodan.
1. Sam. 17:29 "Daavid vastasi: 'Mitä minä sitten olen tehnyt?
Saaneehan tuon verran kysyä.'"
Hän siis totesi, ettei Eliabilla ollut syytä arvostella häntä, -
muttei jäänyt väittelemään siitä, koska hänellä oli parempaa tekemistä.
Kerran, kun minua arvosteltiin pahasti, menin erään miehen kokoukseen, -
joka oli minulle mentori. Hän kutsui minut esiin ja kertoi tämän näyn: -
Hän näki minut juoksemassa kilpaa ovaalinmuotoisella radalla.
Juoksin kovempaa kuin muut, mutta katsojat huusivat minulle, -
että tein kaiken väärin. Näyssä lähdin pois radalta -
ja menin katsomoon väittelemään katsojien kanssa.
Sitten kuulin sanat, jotka muuttivat elämäni: "Vaikka voittaisit väittelyn, -
häviät kilpailun. Pysy radalla."
Jos Daavid olisi puolustellut itseään, hän olisi saattanut voittaa riidan, -
muttei olisi koskaan voinut astua esiin taistelemaan Goljatia vastaan.
Aikamme on tänään lopussa, joten selitän tämän ensi kerralla.
Daavidia alettiin kuunnella vasta sen jälkeen, -
kun hän oli kukistanut Goljatin.
Muistutan vielä, että minulla on tästä aiheesta uusi kirja ja työkirja.
Takaan, että ne siunaavat sinua, joten kannattaa tilata ne.
Kohta saat lisätietoa tilaamisesta. Nähdään taas ensi jaksossa!
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan toinen osa kertoo siitä, miten meistä tulee jättiläisen tappajia.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Huhtikuussa Andrew on Atlantassa sekä pääsiäisen aikaan -
Coloradon Woodland Parkissa. Lisäksi hän vierailee Chicagossa.
Toukokuussa hän on Oklahomassa, Englannissa sekä Saksassa.
Kesäkuussa hän on Nizzassa sekä Coloradossa kesäkonferenssissa.
Lisätietoja tapahtumista alueellasi saat nettisivuiltamme.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Suomennos: Anni Lähteenmäki